tomron87/hebrew-wikipedia-sentences-corpus huggingface dataset:
הוא מתגורר בויארג'ו, עיירת חוף בטוסקנה.
הוא נחשב לאוהד מסור של קבוצת הכדורסל פורטיטודו בולוניה.
פיירו דלה פרנצ'סקה (באיטלקית: Piero Della Francesca; סביבות 1416 – 12 באוקטובר 1492) היה אמן איטלקי מהרנסאנס המוקדם.
לבני תקופתו היה ידוע כמתמטיקאי ואמן, אך כיום מעריכים אותו בעיקר בשל עיסוקו באמנות.
ציוריו מתאפיינים בשימוש בצורות גאומטריות, שתורמות לתחושת פרספקטיבה ותלת-ממד.
את רוב יצירותיו יצר בעיירה הטוסקנית ארצו.
קרוב לוודאי שדלה פרנצ'סקה נולד ונפטר בעיירה הקטנה בורגו סנטו ספולקרו (Borgo Santo Sepolcro; כיום סנספולקרו) שבטוסקנה, לבנדטו דה פרנצ'סקי (Benedetto de Franceschi) ורומאנה די פרינו דה מונטרקי (Romana di Perino da Monterchi).
ייתכן שאת מקצועו למד בצעירותו מאחד המדענים שעבדו בסן ספולקרו.
ידוע כי התחנך אצל דומיניקו ונציאנו (Domenico Veneziano), שאיתו עבד ב-1439 על ציורי פרסקו בבית החולים סנטה מריה נובה (כנסיית סנט אגידיו (Sant'Egidio), שחרבה מאז).
כמו כן, הוא הכיר את פרה אנג'ליקו, שהציג אותו בפני אמנים מובילים אחרים של התקופה - מזאצ'ו וברונלסקי.
ב-1442 שב דלה פרנצ'סקה לסן ספולקרו שם, שלוש שנים לאחר מכן, קיבל את התמורה לקישוטי מזבח לכנסיית מיזריקורדיה (Misericordia) (כולל "המדונה של מיזריקורדיה" (Madonna della Misericordia)), עבודה שהשלים רק בתחילת שנות השישים של המאה ה-14. ב-1449 יצר מספר פרסקאות בטירת אסטנסה (Estense) ובכנסיית אנדריאה הקדוש מפררה, שאבדו.
השפעתו הייתה חזקה במיוחד בעבודות מאוחרות יותר של קוזימו טורה (Cosimo Tura).
שנתיים מאוחר יותר עבד דלה פרנצ'סקה עבור סיגיסמונדו פנדולפו מלטסטה (Sigismondo Pandolfo Malatesta) בעיירה רימיני.
בשהייתו הקצרה שם צייר את הפרסקו המפורסם "סיגיסמונדו פנדולפו מלטסטה מתפלל מול סיגיסמונד הקדוש" ואת דיוקנו של קונדוטיירו.
שם גם פגש את המתמטיקאי והאדריכל המפורסם לאונה בטיסטה אלברטי.
מאוחר יותר עבר דלה פרנצ'סקה לאנקונה, לפזארו ולבולוניה.
בשנת 1452 נקרא דלה פרנצ'סקה לארצו כדי להחליף את ביצ'י די לורנצ'ו (Bicci di Lorenzo) בציור הפרסקאות של הבזיליקה של סן פרנצ'סקו.
העבודה הסתיימה לפני 1466, קרוב לוודאי בין השנים 1452–1456.
סדרת עבודותיו המציגות את אגדת "הצלב האמיתי" נחשבת בדרך כלל בין יצירות המופת שלו, ובין יצירות המופת של תקופת הרנסאנס בכלל.
הפרסקאות מתארים אגדה מימי הביניים המתחקה אחר מקורו של הצלב שעליו נצלב ישו (על פי האגדה מדובר בעץ החיים בגן עדן).
סיפורים אלו נאספו בספר שנקרא "מקראת הזהב" של ז'קופו דה וראצה באמצע המאה ה-13.
בשנת 1453 שב דלה פרנצ'סקה לסן ספולקרו.
שם, בשנה שלאחר מכן, חתם על חוזה ליצירת פוליפטיך בכנסיית סנט אוגוסטינו.
כמה שנים אחר כך, עבר דלה פרנצ'סקה לרומא, בהזמנת האפיפיור ניקולאוס החמישי.
ברומא יצר פרסקאות לבזיליקת סנטה מריה מג'ורה, שהשתמרו חלקית.
שנתיים לאחר מכן זומן שוב לבירת האפיפיור, כדי ליצור פרסקאות בארמון הוותיקן, יצירות שלא השתמרו.
לתקופה זו שייכות יצירותיו "הלקאתו של ישו" (בסביבות 1460), אחת היצירות המפורסמות והשנויות במחלוקת ביותר מתקופת הרנסאנס המוקדמת.
היצירה מאופיינת ברגישות גאומטרית, המציגה חידה מביכה באשר לטבעם של שלושת האנשים בחזיתו הימנית של הציור.
בין עבודות של דלה פרנצ'סקה גם "טבילת האש", "התחייה" ו"המדונה של פרטו".
באורבינו עבד בשירות פדריקו דה מונטפלטרו ופגש את מלוצו דה פורלי ואת לוקה פקיולי.
שם הוא צייר את הדיוקן הכפול של פרדריקו ואשתו, בטיסטה ספורצה, המוצג כיום בגלריית אופיצי, כמו גם "המדונה מסניגליה" ו"לידתו של ישו".
פיירו דלה פרנצ'סקה תועד ברימיני בשנת 1482. צוואתו נכתבה בשנת 1487. בזקנתו ביקרו בסדנתו דרך קבע ציירים כגון פרוג'ינו ולוקה סיניורלי.
ביוגרפיה של דלה פרנצ'סקה נכללת בספרו של היסטוריון האומנות ג'ורג'ו וזארי חיי הציירים, הפסלים והאדריכלים הדגולים ביותר.
לפי וזארי, הוא התעוור בזקנתו.
התעניינותו העמוקה של דלה פרנצ'סקה בלימודים התאורטיים של הפרספקטיבה וגישתו ההגותית כלפי ציורים ניכרת בכל עבודותיו, כולל לוחות המזבח של סנט אוגוסטינו.
שלושה חיבורים שלו מוכרים למתמטיקאים כיום: "מסה על החשבון" "ספר קצר על חמשת המרחבים הרגילים" ו"על פרספקטיבה לציור".
הנושאים המכוסים בחיבורים אלה כוללים אריתמטיקה, אלגברה, גאומטריה ועבודות חדשניות על הנדסת המרחב ועל פרספקטיבה.
רוב עבודתו של דלה פרנצ'סקה השפיעה על חיבוריהם של אחרים, במיוחד לוקה פאצ'ולי.
עבודתו של דלה פרנצ'סקה על הנדסת המרחב מופיעה במסתו של פאצ'ולי, "De Divina Proportione", הדנה בעיקר ביחס הזהב, ותכניה מוצגים בעבודותיו של לאונרדו דה וינצ'י.
המלחין הבוהמי הפורה בוהוסלב מרטינו, כתב יצירה בשם "הפרסקאות של דלה פרנצ'סקה" ("Les Fresques de Piero della Francesca")
פיירו קפוצ'ילי (איטלקית: Piero Cappuccilli; 9 בנובמבר 1929 - 12 ביולי 2005) היה זמר בריטון איטלקי, מגדולי זמרי האופרה האיטלקיים במחצית השנייה של המאה העשרים.
מזוהה בעיקר עם תפקידי ורדי (במיוחד מקבת וסימון בוקנגרה).
נודע, בין השאר, בזכות שליטתו בתהליך הנשימה, יכולת שאפשרה לו לשיר משפטים ארוכים בנשימה אחת.
בתחילה התכוון לעסוק באדריכלות, אך לאחר עידוד מצד קרוביו החליט לפתח קריירה בתחום האופרה.
הוא למד פיתוח קול בהדרכתו של לוצ'אנו דונאג'ו בעיר הולדתו, שבה אף התקיימה הופעת הבכורה שלו, בשנת 1951, בתפקיד משני.
תפקידו הראשי הראשון היה טוניו באופרה פליאצ'י מאת רוג'רו לאונקוואלו, ב"Teatro Nuovo" במילאנו בשנת 1957. ב-1960 שר בפעם הראשונה והיחידה במטרופוליטן אופרה בניו יורק בתפקיד האב ג'ורג'ו ז'רמון באופרה לה טרוויאטה מאת ג'וזפה ורדי.
את רוב הקריירה עשה קפוצ'ילי באירופה, למעט מספר ביקורים באמריקה הצפונית והדרומית.
בבית האופרה לה סקאלה הופיע לראשונה ב-1964 בתפקיד אנריקו (ב"לוצ'יה די למרמור" מאת דוניצטי), ובקובנט גארדן שבלונדון בשנת 1967, שוב, בתפקיד ז'רמון.
הופעת הבכורה של קפוצ'ילי באופרה הלאומית של פריז התרחשה בשנת 1978 בתפקיד אמונאסרו ב"אאידה" מאת ורדי.
קפוצ'ילי הופיע אף באופרה של וינה ובפסטיבל זלצבורג.
כמו כן, עבד עם מיטב המנצחים של זמנו (פון קאראיין, גאוואצני, אבאדו, קלייבר) והיה לאחד המבצעים הדגולים של הרפרטואר האיטלקי.
תפקידי הבריטון של ג'וזפה ורדי, שבזכותם נודע בעיקר, אפשרו לו להציג את גוון קולו, את יכולתו הטכנית, את פרשנותו המוזיקלית ואת נוכחותו הבימתית במיטבם.
קפוצ'ילי שר עד שנות השישים המוקדמות שלו, כשבשנת 1992, בשובו מהופעה של "נבוקו", נפצע בתאונת דרכים קשה שאילצה אותו לפרוש מעיסוקיו הבימתיים ולעסוק בעיקר בהוראה.
נפטר בגיל 75 בעיר הולדתו טריאסטה.
פיירפוקס לאנדרואיד הוא דפדפן אינטרנט שמפותח על ידי ארגון מוזילה עבור סמארטפונים ומחשבי טאבלט עם מערכת הפעלה מסוג אנדרואיד.
כמו בגרסה של פיירפוקס למחשב אישי, הוא משתמש במנוע Gecko, ותומך בתכונות כגון סנכרון עם Firefox Sync, חסימת עוקבי אינטרנט ותוספות שונות.
הגרסה הראשונית של פיירפוקס לאנדרואיד קיבלה את שם הקוד Fennec ומותגה "Firefox for mobile", היא תמכה בתחילה ב-Maemo, אחר כך גם באנדרואיד, במיגו וב-Firefox OS.
התמיכה ב-Maemo ובמיגו בוטלה מאוחר יותר.
ארגון מוזילה הכריז על פיתוח "Firefox for mobile" בסוף 2009, תחילה עם תמיכה לטלפון N900 עם מערכת הפעלה Maemo של נוקיה, שהיה טלפון חכם מוביל באותה עת.
"Firefox for mobile", שוחרר לראשונה עבור Maemo, בשם הקוד "Fennec", בינואר 2010 עם גרסה 1.0, ולאנדרואיד במרץ 2011 עם גרסה 4.0, שעוד קודם הושקה גרסת אלפא לאנדרואיד.
התמיכה ב-Maemo הופסקה לאחר גרסה 7, שהושקה בספטמבר 2011. מקור שם הקוד Fennec הוא בשועל קטן מסוג פנק הנפוץ במדבריות צפון אפריקה, והוא אנלוגיה לגודלו המצומצם של דפדפן זה בהשוואה לפיירפוקס.
Fennec השתמש במנוע Gecko; לדוגמה, גרסה 1.0 השתמשה באותו מנוע כמו Firefox 3.6, והמהדורה הבאה, 4.0, שיתפה קוד ליבה עם Firefox 4.0. התכונות שלו כוללות תמיכה ב-HTML5, Firefox Sync, תמיכה בתוספות וגלישה בכרטיסיות.
מספור הגרסאות של הדפדפן הוחלף מגרסה 2.0 בטא לגרסה 4.0 כדי להתאים יותר לגרסאות של פיירפוקס למחשבים שולחניים מכיוון שמנועי העיבוד המשמשים בשני הדפדפנים זהים.
בדצמבר 2011 הושקה גרסה התומכת גם במחשבי לוח עם מערכת הפעלה אנדרואיד.
בנובמבר 2012 הושקה גרסה עבור מכשירים הרצים על מעבדי ARMv6, כ-50% ממכשירי האנדרואיד בעולם באותה עת, כ-500 מיליון.
מכשירי סמארטפון אלו זולים יותר ומריצים את מערכת האנדרואיד בגרסה 2.2 ומעלה.
הגרסה אפשרה להפעיל את תכונת ה-TalkBack שמקריאה למשתמש את הטקסט בקול אנושי ומספקת פידבק ברטט, זאת בנוסף לשאר הפיצ'רים הקיימים בדפדפן כמו מחוות מגע.
עם הפסקת התמיכה בפלטפורמות אחרות מלבד אנדרואיד, שונה שם הדפדפן ל-"פיירפוקס לאנדרואיד" כאשר במקביל הושק ב-2014 "Firefox for iOS", עבור מכשירי אייפון.
ב-27 ביוני 2019, מוזילה חשפה את Firefox Preview (שם הקוד "Fenix"), גרסה מעוצבת מחדש של "פיירפוקס לאנדרואיד" המבוססת על GeckoView - מנוע משודרג.
יש לו ממשק משתמש שעוצב מחדש עם תמיכה במצב כהה, תכונת "אוספים" חדשה לשמירת קבוצות של כרטיסיות, והוא כולל הגנת מעקב משופרת (חוסם שניתן להגדרה עבור עוקבי אינטרנט וקובצי Cookie של צד שלישי) ומצב גלישה פרטית שעוצב מחדש.
בנוסף למערכות הפעלה שולחניות (Windows, לינוקס ו-Mac OS X) התוכנה מפותחת עבור אנדרואיד.
בעבר פותחה גם עבור מערכות Maemo, כגון N900.
הפיתוח ל־Windows Mobile הושהה לאחר ההכרזה של מיקרוסופט על מערכת ההפעלה Windows Mobile 7, וההחלטה של זו לא להכליל בה כלים למפתחים.
על גרסה עבור מכשירי אייפון הוכרז לראשונה במאי 2010, הגרסה נשלחה לחנות האפליקציות של אפל ביולי 2010, ולקבלת אישור מחברת אפל.
אך היא הושקה רק ב-2014 בשם Firefox for iOS.
ב-2016 הושקה גם גרסה של הדפדפן Firefox Focus למשתמשי אייפון ואייפד.
פיירו סטרוצי (באיטלקית: Piero Strozzi, נולד ב-1550, מת אחרי 1 בספטמבר 1609) היה אציל איטלקי ומלחין חובב.
סטרוצי נולד בפירנצה ומילא תפקיד אינטלקטואלי חשוב בטיפוח "המוזיקה החדשה" בעירו בשלהי תקופת הרנסאנס.
הוא היה חבר בקבוצת הקמראטה הפלורנטינית של הרוזן ג'ובאני דה בארדי ובקמראטה של יאקופו קורסי.
סטרוצי תמך בג'וליו קאצ'יני והזמין אצלו יצירות אחדות.
בין חיבוריו כמה מדריגלים ואופרה אחת La mascherata degli accecati
פיירו הוא דמות בדיונית של נבל-על מוטאנט ביקום מארוול קומיקס.
הדמות הופיעה לראשונה בחוברת The Uncanny X-Men #141 מינואר 1981, והיא נוצרה על ידי הכותב כריס קלרמונט והמאייר ג'ון ביירן.
את דמותו של פיירו בסרטי הלייב אקשן "אקס-מן 2", "אקס-מן 3: המפלט האחרון" ו"דדפול & וולברין" גילם השחקן ארון סטנפורד.
הוא מוטאנט המסוגל לשלוט באש, אך לא ליצור אותה.
ללא מקור אש הוא חסר כוחות.
מקור האש שלו הוא לרוב להביור אותו הוא נושא על גבו.
את יכולת תמרון האש גילה בצעירותו, אך לא מצא לה שימוש מעשי.
בחלוף מספר שנים של עבודה כעיתונאי וסופר בדרום-מזרח אסיה פגש פיירו את המוטאנטית מיסטיק, שאף גייסה אותו לאחוות המוטאנטים כפושע מקצועי.
במסגרת פעילות האחווה הוא ניסה להתנקש בחייו של הסנטור רוברט קלי, ונלחם לראשונה באקס-מן.
מאוחר יותר נלחם פיירו בקבוצת האוונג'רס, ולאחר מכן שוב באקס-מן.
למרות שהוא מעולם לא שירת תחת המנהיג המקורי של הקבוצה מגנטו, פיירו עבד עם האחווה תחת פיקודם של כמה מנתיניו של מגנטו שבזמנו פיקחו על הקבוצה.
האחווה תחת מנהיגותה של מיסטיק הציעה מאוחר יותר את שירותיה לממשלת ארצות הברית תמורת הגנה וחנינה רשמית על הפשעים שביצעה, ושם הקבוצה הוחלף לפרידום פורס ("כוח החופש").
במסגרת המשימה הראשונה שלהם, הקבוצה לכדה את מגנטו.
עם כוח החופש, פיירו לכד את האוונג'רס בשם הממשל הפדרלי.
מאוחר יותר, פיירו התעמת עם קבוצת האקס פקטור המקורית מתוך מטרה לעצור את ראסטי קולינס, גיבור-העל הידוע בכינוי "אגרוף האש".
עם כוח החופש, פיירו נלחם באקס-מן בדאלאס, והיה נוכח במותם, בקשת הסיפור "אקס-מן: נפילת המוטאנטים".
פיירי טייל או זנב הפיה (ביפנית: フェアリーテイル, באנגלית: Fairy Tail) היא סדרת מאנגה, הנכתבת ומאוירת על ידי הירו מאשימה .
החלה לצאת לאור באופן סדיר בשבועון Weekly Shōnen Magazine, וב-2009 יצאה לאור גם סדרת אנימה מסטודיו Satelight .
למאנגה יצאו 63 כרכים ו-545 פרקים ולאנימה יצאו כ-328 פרקים.
בנוסף, יצאו לסדרה תשעה פרקי OVA.
בשנת 2012 יצא הסרט הראשון המבוסס על הסדרה ושמו "Fairy Tail: The Phoenix Priestess".
ב-2017 יצא לאקרנים סרט השני המבוסס על הסדרה ושמו "Fairy tail dragon cry".
באוקטובר 2018 יצאה עונתה האחרונה של האנימה עקב סיום המאנגה.
ביולי 2018 יצאה מאנגת ההמשך "פיירי טייל: משימת 100 השנים" הממשיכה את עלילת הסדרה המקורית, הירו מאשימה כתב את סיפורה והסדרה מצוירת על ידי אוטסו יודיאה.
ב-11 בספטמבר 2021 אושר שתצא אנימה למאנגה "פיירי טייל: משימת 100 השנים" שתמשיך את העלילה.
העונה הראשונה יצאה ב-7 ביולי 2024 ובעלת 25 פרקים.
העלילה מספרת על בחורה בשם לוסי שחלומה להצטרף לגילדת מכשפים.
במהלך טיולה ברחבי מגנוליה הכירה בחור בשם נאטסו, קוסם מגילדת פיירי טייל.
נאטסו מגשים לה את חלומה ומצרף אותה לגילדת "פיירי טייל".
היא נהפכת למכשפת, וכמו כל המכשפים – כדי להרוויח כסף היא צריכה לקחת עבודות.
וכך היא לוקחת עבודות עם חבריה הטובים נאטסו ארזה גריי והאפי.
משתלבת בגילדה ומגלה על עברם של חבריה הטובים.
גילדות הן ארגונים קטנים הנמצאות בממלכת פיורה.
חברי הגילדות הם מכשפים אשר משתמשים בכוחותיהם לביצוע משימות שונות אותן הם מקבלים בגילדה.
בראש הגילדה עומד המאסטר אשר מחליט על פעולותיה של הגילדה ועל קבלת חברים חדשים או סילוק חברים.
כל הגילדות נמצאות תחת ההשגחה של מועצת הקסם ולעיתים נקראות על ידה להילחם נגד גילדות אפלות אשר מבצעות פשעים.
ישנו סוג נוסף של גילדות שנקרא גילדות עצמאיות אשר לא אושרו על ידי מועצת הקסם אך לא נחשבות לארגון פשע.
קסם הוא צורת הלחימה העיקרית של מכשפים בעולם של פיירי טייל.
קסם נוצר בחיבור של הרוח של המכשף יחד עם האנרגיה הרוחנית של הטבע.
רק עשירית מכלל האנשים בעולם מסוגלים להשתמש בקסם.
שימוש בקסם מצריך מהמשתמש כמות גדולה של ריכוז ויכולת מנטלית.
קסם בעולם של פיירי טייל יכול לשמש לצורכי התקפה, הגנה, סיוע או ריפוי.
על מנת ללמוד להשתמש בקסם יש צורך לאמן גם את השכל וגם את הנפש.
כאשר מכשף משתמש בקסם הוא צריך להשתמש ב"כוח קסם" הנמצא בתוך הגוף שלו.
כמות כוח הקסם היא מוגבלת וכאשר מכשף משתמש בכמות רבה ממנו הוא צריך לנוח ושאוב כוח חדש מהאטמוספירה שמסביבו.
ישנם ארבעה סוגים של קסמים והם:
קסם הטלה: קסם הנוצר מהאנרגיה של המכשף ולא ממקור חיצוני כמו נשק.
דוגמאות לקסם זה: קסם הקרח של גריי, קסם שינוי הצורה של מירה-ג'יין וקסם הטיטאן של מאקרוב.
קסם החזקה: קסם הדורש מהמכשף מקור חיצוני על מנת להשתמש בו.
דוגמאות לקסם זה: קסם הרוחות שמימיות של לוסי וקסם האקדחים של אלזאק וביסקה.
ישנם שני תת-סוגים של קסמים הנכללים בשני הסוגים הראשונים והם:
קסם עתיק: קסם אשר מקורו מתקופות עתיקות.
דוגמאות לקסם זה: קסם הנירוונה, קסם יצירת הזיכרון והאומנויות השחורות (קסם המוות והחיים של זרף).
קסם אבוד: קסם אשר נעלם מהעולם בעקבות הכוח העצום ותופעות הלוואי שלו.
למרות זאת, עדיין קיימים משתמשים לסוג קסם זה, אך הם נחשבים לנדירים מאוד.
דוגמאות לקסם זה: קסם קטילת האלים, קסם קטילת דרקונים, קסם קטילת שדים, קסם הזמן של אולטיר קסם החושים של מרדי ואפילו קסם שמיימי של לוסי הנחשב לנכחד מאז ארק שמי הכוכבים.
כמו כן, בכל סוגי הקסמים הללו, ישנו תת-סוג מיוחד אשר נקרא "כישוף חבוי".
חברי פיירי טייל ידועים בטבע ההרסני שלהם ולכן היא לא אהודה במיוחד אצל מועצת הקסם.
גילדת פיירי טייל הוקמה על ידי מייביס ורמיליון שהפכה למאסטרית הראשונה.
במהלך קיומה פיירי טייל נלחמה נגד שלוש מהגילדות האפלות החזקות ביותר שהם האורסין סייס וגרימור הארט וטרטרוס.
במהלך שבע השנים בהם נעלמו חלק מהמכשפים בזמן הבחינות לרמת האס-קלאס גילדת פיירי טייל איבדה את מעמדה, אך לאחר שניצחה במשחקי הקסם היא חזרה להיות הגילדה החזקה ביותר.
מאקרוב דראייר – נהפך למאסטר מאסטר השלישי השישי והשמיני של פיירי טייל על ידי רצונו של פרהיטו.
אביו של איוואן דראייר וסבו של לאקסוס דראייר.
הוא ידוע בהתנהגותו האבהית והחביבה, ואוהב ומאמין בכל חברי פיירי טייל.
הוא נמוך מאוד יחסית לשאר הדמויות אך עוצמתי ביותר, ונחשב לאחד מעשרת המכשפים הקדושים.
הוא שולט בקסם אור וטיטאן, המאפשר לו לשנות את גודלו.
אביו, יורי דראייר, היה אחד מארבעת המייסדים של גילדת פיירי טייל.
מת אך חזר לחיים כאשר השתמש בקסם אפל שעבר שלושה דורות אצל המאסטרים של פיירי טייל, שמייביס למדה אותו מהמכשף האפל הכי חזק, זרף.
הקסם נקרא "משפט פיירי" – קסם אפל שככל שאתה מפעיל אותו על יותר אויבים, ככה גם תוחלת חייך מתקצרת בהתאם.
מאקרוב הוא המקביל למלך אדולס.
בסוף המלחמה נגד זרף, ראה חיזיון של זרף ומיוויס מחזיקים ידיים, ולא זיהה אותם.
(אטריוס) נאטסו דראגניל – הדמות הראשית של הסדרה, חבר בגילדת פיירי טייל.
הוא שולט בקסם קטילת דרקונים, כשהאלמנט שלו הוא אש.
היה מועמד לבחינות לרמת S באי טנרו ונלכד באי לשבע שנים.
הוא בנו המאומץ של דרקון אש בשם איגניל, שנעלם בשנת 1777. בארק טרטארוס התברר שאיגניל למעשה נכנס אל תוך גופו של נאטסו.
הוא נוהג להתקוטט עם גריי ולעיתים גם עם גאג'יל, וחברים נוספים בגילדה שלו.
הוא ידוע בהתנהגותו הטיפשית והחביבה, והוא לוקה במחלת ים בעת נסיעה בכלי תחבורה.
נראה כי יש לו רגשות כלפי לוסי.
לאחר שנת X792 – התגלה כאחיו הקטן של זרף, אשר נולד לפני 400 שנה.
מת והוחייה בתור END (אטריוס נאטסו דראגניל – שד הלהבות וגם השד החזק ביותר של זרף) "נרצח" לכאורה על ידי זרף התעורר והרג את זרף.
נלחם באקנולוגיה יחד עם 7 קוטלי הדרקונים והגילדות החוקיות ואנה הארטפיליה.
לוסי הארטפיליה – המכשפה השמיימית החזקה בדורה.
חלומה היה להצטרף לגילדת מכשפים נחשבת, והצטרפה לפיירי טייל לאחר שפגשה בנאטסו.
מכשפת שמימית השולטת בכישוף זימון, ולבסוף אוחזת בעשרה ממפתחות המזלות ושישה מפתחות כסף.
היא בת למשפחת האטרפיליה המכובדת והעשירה, אימה נפטרה כשהייתה בגיל צעיר ואביה מת במהלך הסדרה.
הייתה שותפתה של קאנה בבחינות לרמת אס באי טנרו ונלכדה באי לשבע שנים.
איבדה את אקווריוס (הדלי), הרוח הוותיקה ביותר שלה כשהקריבה את המפתח שלה כדי לזמן את מלך הרוחות בארק טרטארוס.
נראה כי יש לה רגשות כלפי נאטסו.
לאחר שנת X792 – לוסי עבדה ככתבת מתמחה בסורסרר וויקלי אך גם השקיעה את כל מאמציה בלעקוב אחרי חברי פיירי טייל במטרה לאחד אותם.
אך בנוסף היא השקיעה באימוני הקסם שלה ופיתחה את היכולת לשנות צורה לתלבושות המתאימות לרוחות שלה (יכולת הדומה לקסם של ארזה) ולקבל חלק מכוחותיהן, מה שמעניק לה תפקיד פעיל יותר בקרב.
ובכך מחפה על החולשה הכי גדולה שלה – הסתמכות מלאה על הרוחות שלה.
האפי – חתול כחול בעל כישוף תעופה.
חברו הטוב ביותר של נאטסו מאז ילדותו, והיה איתו מרגע בקיעתו מהביצה.
בארק אדולס התברר מוצאו כאציל ושהוא נשלח על ידי מלכת האצילים לארץ כשהיה בביצה, במסווה של משימה ללקיחת הקסם של קוטלי הדרקונים (אבל באמת כדי להציל את האצילים הצעירים מחזיון המלכה על חורבן אדולס).
בקע מהביצה אחרי שנאטסו וליסאנה טיפלו בו יחד וגדל בפיירי טייל כחבר בגילדה.
אוהב בעיקר דגים ואת שארל.
גריי פולבאסטר – חבר בגילדת פיירי טייל, אחד החברים הטובים ביותר של נאטסו.
שולט בקסם מסוג יצירה, יצירת קרח, אשר בא לידי ביטוי ביצירת כלי נשק מקרח.
בילדותו, גריי היה תלמידה של אול אשר אימצה אליה את גריי לאחר שכפרו נהרס ולימדה אותו את קסם יצירת הקרח, והיא זו שהקריבה את חייה על מנת להגן על שני תלמידיה מהשד דילאורה שהרג את הוריו והרס את כפרו.
לא הרבה זוכרים זאת אבל גריי מת בארק משחקי הכשפות בזמן שהדרקונים תקפו אבל משום שאולטיר החזירה את הזמן דקה לאחור חייו נצלו.
במהלך ארק טרטארוס, הוא קיבל מאביו את קסם קטילת שדי הקרח, ובאמצעותו מצליח להרוג מספר שדים, ומאז הוא יכול להפוך את העור על חצי מגופו לשחור.
אחת מהבדיחות החוזרות בסדרה היא הרגלו להתפשט בלי לשים לב בכלל.
ארזה סקארלט "טיטאניה" – נהפכה למאסטרית השביעית של הגילדה כאשר מאקרוב נעדר.
ארזה אהובה ביותר על חבריה לכן הם בחרו בה בתור המאסטרית השביעית, מכשפה ברמת אס.
נחשבת לאישה החזקה ביותר בגילדה.
בזכות עובדה זו הרוויחה את כינויה "טיטאניה", מלכת הפיות.
היא משתמשת בקסם התחמשות הקרוי קאנסו, המאפשר לה לאחסן חרבות בממד כיס, אך בזכות כוחה הרב, היא מסוגלת לשמור שם שריונות.
כולם מפחדים ממנה ולא רוצים להרגיז אותה, במיוחד נאטסו וגריי.
ארזה היא אישה טובת לב, למרות אופייה המפחיד.
בילדותה, ארזה הייתה אסירה ב"מגדל גן העדן" אשר היה חלק ממערכת "אר", קסם בלתי חוקי אשר מיועד להחייאת המתים.
ארזה הייתה אחת מבין "הילדים להקרבה" אשר נשבו ונכפו לבנות ולהשלים את מגדל זה.
בתחילת האנימה גילה של ארזה הוא 19. מתגלה כי היא בתה של איירין, אחת מ-12 המגנים של זרף.
נראה שיש לה רגשות כלפי ג'לאל.
וונדי מארבל – חברה בגילדת פיירי טייל.
הצטרפה לפיירי טייל לאחר שהתגלה כי הגילדה הקודמת בה הייתה (קאט שלטר) אינה קיימת כלל.
עזרה להביס את גילדת אורישיון סייס יחד עם שאר חברי הצוותים של ברית הגילדות.
הקסם שלה הוא קסם קטילת דרקוני השמיים, אשר בניגוד למרבית שאר סוגי קסמי קטילת הדרקונים המסוגלים לשמש גם לריפוי, היא אינה מסוגלת לרפא את עצמה.
היא ביתה המאומצת של דרקונית השמיים, גראנדין, שכמו כל הדרקונים, גם נעלמה בשנת X777. בארק טרטארוס התברר שגראנדין למעשה נכנסה אל תוך וונדי.
וונדי היא קוטלת הדרקונים האחרונה שהצליחה להשיג את "כוח הדרקון" בארק טרטארוס השיגה אותו כאשר נשמה אוויר מלא בריכוז של אטרנאנו ובכך הצליחה להשתמש במלוא כוחותיה, ובנוסף לכך היא קוטלת הדרקונים היחידה ללא מחלת ים.
לאחר שנת X792 – מצטרפת ללאמיה סקייל, ולאחר מכן חזרה עם שארל לפיירי טייל, בנוסף היא לראשונה לוקה במחלת ים על כלי תחבורה.
שארל – אצילה לבנה בעלת כישוף תעופה ויכולת לראות קטעים מהעתיד.
חברתה הטובה ביותר של וונדי מאז ילדותה, והייתה איתה מרגע בקיעתה מהביצה.
כשבקעה היה לה חיזיון על התוכנית המזויפת לגנוב את קסם קוטלי הדרקונים וחיה בפחד מתמיד מהאיום נגד וונדי.
בארק אדולס מתגלה שהיא בתה של מלכת האצילים/חתולים שבאדולס וירשה ממנה את כוח החיזיון.
לאחר שנת X792 – למדה לשנות צורה לילדה בעלת שיער לבן (בדומה לשינוי הצורה של לילי), מה שמגביר את כוח הקסם שלה ויכולתה בקרב.
גאג'יל רדפוקס – חבר בגילדת פיירי טייל, לשעבר חבר בגילדת פנטום לורד ועבר לאחר שזו התפרקה.
ידוע בתור "פלדה שחורה", ומכשף ברמה אס.
הוא קוטל דרקוני הברזל, וכמו שאר קוטלי הדרקונים מהדור הראשון והשלישי, גודל על ידי דרקון.
הוא אומץ על ידי דרקון הברזל, מטאליקאנה, שגם נעלם בשנת X777. בארק טרטארוס התברר שמטאליקנה למעשה נכנס אל תוך גאג'יל.
גאג'יל, כמו כל קוטלי הדרקונים, סובל ממחלת ים קשה.
גאג'יל אוהב את לוי והודה באהבתו אליה.
פנתר לילי – אציל שחור בעל כישוף תעופה שמסוגל לשנות את צורתו לצורתו מאדולס לזמן ארוך יחסית.
בעל חרבות משתנות במהלך הסדרה.
באדולס פגש בגאג'יל ולחם נגדו.
הפך לחברו ולחתולו הנאמן, לאחר שכל האצילים עברו למימד ארץ יחד עם מי ששייך למימד זה שהיה באדולס.
ג'וויה לוקסר – חברה בגילדת פיירי טייל, לשעבר חברה בגילדה פנטום לורד, שם הייתה מכשפה ברמה אס ואחת מרביעיית האלמנטים.
לפני הקרב שלה עם גריי, היה יורד גשם בכל מקום שהיא הייתה נמצאת בו, וכונתה "אשת הגשם" והייתה בודדה ועצובה.
היא שולטת בקסם מים והגוף שלה עשוי ממים.
בין האלמנטים הקומים באנימה ישנה האובססיה ההולכת וגוברת שלה כלפי גריי, בו היא מאוהבת, וכך שהיא מדברת על עצמה בגוף שלישי.
לאחר שנת X792 – גרה עם גריי באותו בית, התאמנו כדי לחזק את כישופיהם.
עד שגריי נטש את ג'וויה כדי להצטרף לאווטאר.
היו לו את הסיבות שלו, וכשהעניינים הסתדרו הם חזרו לגור יחד.
בארק אלוורז היא חשפה את הקסם החבוי שלה, קסם דם.
בזכות היכולת החבויה הזאת היא החזירה את גריי לחיים כאשר שניהם התאבדו, באותו הזמן הדם של ג'וויה זרם לתוך גריי והציל את חייו.
לאקסוס דראייר – חבר בגילדת פיירי טייל, מכשף ברמה אס ונחשב כמכשף השני החזק ביותר בגילדה, יחד עם מיסטוגאן.
הוא בנו של איוואן דראייר ונכדו של מאקרוב דראייר, יורי הוא סבא רבא שלו.
הוא משתמש בקסם קטילת דרקוני הברק, ונחשב לקוטל דרקונים מהדור השני; קוטל דרקונים אשר אינו למד את קסם קטילת הדרקונים מדרקון.
לאקסוס השיג את קסם קטילת הדרקונים בעקבות שאביו השתיל בו לאכרימת (ליבת כוח קסם) קסם קטילת דרקונים.
בנוסף לכך, הוא משתמש בקסם ברקים רגיל.
יש לו צוות אשר הוא העומד בראשו ונקרא "שבט אל הרעם".
הוא גורש בידי סבו מאקרוב דרייר אחרי שמרד בגילדה, אך הוחזר בידי גילדארטס, שהפך למאסטר החמישי של הגילדה.
כמו כל קוטלי הדרקונים, יש לו מחלת ים.
לאחר שנה של אימונים למד מפריד את הקסם – "כישופים כתובים".
גילדארטס הוא בעל אישיות נינוחה ולרוב יתעלם מאנשים המדברים אליו.
כבדיחה חוזרת, גילדארטס משתמש בקסם ההריסה שלו מבלי לשים לב וכך הורס לעיתים קירות, מבנים וחומות והולך דרכן במקום להשתמש בדלת.
במשימת מאה השנים ממנה גילדארטס חוזר בסדרה, ניסה להביס את הדרקון אקנולוגיה, נכשל וכתוצאה מהקרב הוא איבד את ידו, רגלו השמאלית ולפי דבריו גם כמה מאיבריו הפנימים.
לאחר שהמכשפים שנעלמו בזמן הבחינה לרמת האס חזרו, במהלך הבחינות לרמה אס מתגלה כי גילדארטס הוא למעשה אביה של קאנה אלברונה, בעקבות כך הוא מתנהג ברגשנות יתרה כאשר היא נמצאת בסביבתו.
מירה-ג'יין שטראוס – חברה בגילדת פיירי טייל, מכשפה ברמת אס ואחותם הגדולה של אלפמן וליסאנה.
מירה משתמשת בקסם ההשתלטות – שינוי צורה – "נשמת השטן" אשר מאפשר לה להשתנות לשדה.
מירה-ג'יין ואחיה היו יתומים ונאלצו לברוח מהכפר בו חיו מכיוון שכוחה נחשב לקללה עקב חוסר ידע בקסמים של שאר תושבי הכפר.
כשהיו צעירות היא וארזה היו נלחמות כל הזמן, בדומה לגריי ונאטסו של היום.
היא אחת מהמכשפות החזקות ביותר בגילדה אבל כשליסאנה "מתה" היא פרשה מהעיסוק בקסם שלה כדי לעבוד בבר הגילדה.
חזרה לעסוק בקסם כדי להגן על אלפמן ואפילו השתתפה במשחקי הקסם כחלק מצוות ב'.
לאחר שנת X792 – מירה מסוגלת להשתמש בשתי נשמות שטן נוספות "שטן סול-סיילה" (כתוצאה מהקרב עם סיילה בארק טרטארוס), ו"שטן סול-אלגריה" ונראה שזו נשמת השטן החזקה ביותר של מירה (בעזרתה הצליחה להביס את שתי העוזרות של איירין במכה אחת בלבד).
אלפמן שטראוס – חבר בגילדת פיירי טייל, אחיה הקטן של מירה-ג'יין ואחיה הגדול של ליסאנה.
אלפמן היה בעברו ביישן מאוד וככל שהתבגר, הפך לבעל אישיות מאצ'ואיסטית כאשר הוא חוזר פעמים רבות על המילה "גבר".
אלפמן שולט בקסם ההשתלטות – "נשמת היצור" שמאפשר לו להפוך למפלצות שונות.
ליסאנה שטראוס – חברה בגילדת פיירי טייל.
אחותם הקטנה של מירה-ג'יין ואלפמן.
במשך שנתיים ליסאנה נחשבה למתה, אחרי שכישוף 'אנימה' שאב אותה אל יקום אדולס (בו ליסאנה המקבילה מתה בתאונה), וכולם חשבו שהיא נהרגה על ידי אלפמן.
ליסאנה חוזרת ליקום ארץ בפרק 94. ליסאנה שולטת גם היא בקסם ההשתלטות – "נשמת החיה" המאפשר לה להפוך לחיות שונות.
לוי מק'גארדן – חברה בגילדת פיירי טייל, חברתה הטובה ביותר של לוסי.
מרבית מעברה של לוי לא ידוע מלבד העובדה שהיא נמצאת בגילדה מאז שהייתה בת אחת עשרה.
לאורך הסדרה ישנם לא מעט גילויי חיבה של לוי כלפי גאג'יל רדפוקס.
לוי היא מנהיגת קבוצת "הילוך צל" אשר בה חברים המכשפים ג'ט ודרוי.
לוי שולטת בקסם הקרוי סקריפט מוצק, המאפשר לה לזמן דברים שונים, כגון אלמנטים, כאשר היא רושמת את שמם באוויר.
ביקום אדולס היא יריבתה של לוסי.
קאנה אלברונה – חברה בגילדת פיירי טייל, והשתיינית הגדולה ביותר בגילדה.
היא שולטת בכשפי קלפים, ויודעת לחזות עתידות ולקרוא מזלות בעזרת קלפי טארוט.
אימה נפטרה בגיל צעיר ממחלה, ובמהלך הסדרה מתגלה כי אביה הוא גילדארטס.
רצתה לפרוש מהגילדה מפני שלא הצליחה לעבור את המבחנים לרמה אס כבר ארבע פעמים והבטיחה לעצמה שלא תספר לגילדארטס שהוא אביה עד שתעבור את המבחנים לרמה אס, וזה גם מה שמקנה לה את ההרגשה שהיא כישלון.
בארק משחקי הכשפות הגדולים, השתמשה בקסם "פיירי גליטר", אחד משלושת הכשפים הגדולים והחזקים ביותר של פיירי טייל.
(בנוסף למשפט הפיה וכיפת הפיה).
פריד ג'אסטין – חבר בגילדת פיירי טייל וחלק משבט אל הרעם תחת לאקסוס.
היה חלק חשוב בקרב על פיירי טייל כשיצר את הכישופים שלכדו את החברים והכריחו אותם להילחם, אך אחרי שהובס בקרב נגד מירה-ג'יין הבין שהוא לא רוצה להילחם וניסה לשכנע את לאקסוס לפרוש.
לאחר מכן, חזר ביחד עם פריד ואוורגרין לגילדה, לעומת זאת לאקסוס גורש מהגילדה (חזר אחרי שגילדארטס אפשר לו לחזור).
נעלם באי טנרו וחזר אחרי 7 שנים ביחד עם קבוצת טנרו.
הקסם שלו הוא כישופים כתובים.
ביקסלוו – חבר בגילדת פיירי טייל וחלק משבט אל הרעם תחת לאקסוס.
היה חלק בקרב על פיירי טייל תחת לאקסוס כדי להשתלט על פיירי טייל אבל הובס על ידי לוסי ולוקי.
הקסם הראשון שלו מאפשר לו להוציא את הנשמה של כל מי המסתכל לו בעיניים.
הקסם השני שלו מאפשר לו לאכסן את הנשמות שהוציא בתוך דברים דוממים ולשלוט בהם כרצונו, להם הוא קורא התינוקות שלו.
אוורגרין – חברה בגילדת פיירי טייל וחלק משבט אל הרעם תחת לאקסוס.
הייתה חלק בקרב על פיירי טייל תחת לאקסוס כדי להשתלט על פיירי טייל אבל הובסה על ידי ארזה.
נעלמה באי טנרו וחזרה אחרי 7 שנים ביחד עם קבוצת טנרו.
יש לה קשר מיוחד עם אלפמן שהתפתח מאוד מארק האי טנרו.
הקסם הראשון שלה מאפשר לה להפוך לאבן כל מי שמסתכל לה בעיניים כשהיא מורידה את המשקפיים.
הקסם השני שלה מאפשר לה ליצור אבקת קסם פיות ולהילחם איתה.
אלזאק קונל – חבר בגילדת פיירי טייל, מאוהב בביסקה ובהמשך בעלה ואב לילדה בשם אסוקה, עולה מהמערב.
הכשפים שלו הם רובים שונים והוא מיומן בהם מאוד.
ביסקה קונל – חברה בגילדת פיירי טייל, מאוהבת באלזאק ובהמשך אשתו ואמא לילדה בשם אסוקה.
במקור עולה מהמערב, שהגיעה לפיורה קטנה ועניה.
היא נהגה להתחזות לחברה בפיירי טייל כדי לסחוט כסף מאנשים בשם "מולאן רוז" ונלחמה בארזה שבסוף הזמינה אותה לגילדה.
שולטת בכישוף החימוש, אך בניגוד לארזה, מסוגלת להשתמש אך ורק ברובים ואקדחים.
מאקאו קונבולט – אבא של רומאו וחברו הטוב ביותר של וואקאבה.
כאשר כל חברי הגילדה המרכזיים של פיירי טייל נכלאו באי טנרו, מאקאו הפך למאסטר הרביעי והנהיג את הגילדה.
משתמש בקסם להבות סגולות ודביקות.
רומיאו קונבולט – חבר בגילדת פיירי טייל, בנו של המאסטר הרביעי של פיירי טייל, מאקאו.
מעריץ את נאטסו והיה שבור כשהוא נעלם בארק האי טנרו, ולא חייך עד שהוא חזר.
וואקאבה מיין – חבר בגילדת פיירי טייל, שתיין, סוטה וחברו הטוב ביותר של מאקאו.
אוהב לעשן ובעקבות כך הקסם שלו הוא שליטה בעשן.
מאסט גריידר – מכשף שהופיע לראשונה בארק האי טנרו כמתחרה לרמת האס.
במהלך הארק התגלה שהוא חבר מועצה בשם דוראנבולט ששינה את זכרונות החברים ונשלח לרגל אחרי הגילדה.
נמלט מהאי לפני שהוקפא בזמן, הוא בילה את שבע שנות ההיעדרות של פיירי טייל בכעס על עצמו על שנטש אותם.
פרש מהמועצה, אבל חזר כשצוות טנרו חזר בארק המשחקים.
בארק טרטארוס התגלה בהוא בעצם כן מאסט וחבר בפיירי טייל שנשלח להסתנן למועצה על ידי מאקרוב לפני שנים רבות, ושינה את הזכרונות של עצמו כדי להימנע מגילוי.
הקסם שלו הוא שינוי זכרונות, מחיקת והוספת זכרונות והשתגרות.
לאחר שנת X792 – זכרונותיו חזרו אליו כאשר הכישוף שהוא הטיל על עצמו התפוגג, חזר לתפקד בתור חבר בגילדת פיירי טייל (אפילו שבתחילת הסדרה מטרתו הייתה לפרק אותה) ופרש מהמועצה.
ג'ט – מכשף, חבר בקבוצת המכשפים "הילוך צל", ביחד עם לוי מק'גארדן ודרוי, ג'ט שולט ביכולת כישוף מהירות.
הוא ודרוי תמיד ב"מלחמה" על ליבה של לוי.
דרוי – מכשף, חבר בקבוצת המכשפים "הילוך צל", ביחד עם לוי מק'גארדן וג'ט, דרוי שולט ביכולת כישוף הצמחים ויצירת גבעולים.
הוא וג'ט תמיד ב"מלחמה" על ליבה של לוי.
פורלישיקה – הרופאה של פיירי טייל והכפילה של גראנדין (הדרקונית של וונדי) מאדולס שנשלחה בטעות למימד ארץ.
בצעירותה הייתה חלק מצוות מאקרוב, ולכן היא חברה קרובה מאוד של מאקרוב.
היא מתגוררת מרוחק מהגילדה בתוך יער משום שהיא לא אוהבת בני אדם.
סיפרה לוונדי שהיא תקשרה עם גראנדין ושהיא העבירה לה מתקפות חזקות מאוד שהיא צריכה ללמוד.
מקס אלורס – מכשף וחבר בגילדת פיירי טייל.
מקס הוא מאוד חברותי וחברו הטוב ביותר של וורן.
משתמש בקסם שנותן לו לייצר ולשלוט בחול ולגרום לסופות חול.
וורן רוקו – מכשף וחבר בגילדת פיירי טייל.
וורן הוא חברו הטוב ביותר של מקס.
משתמש בקסם הטלפתיה שמאפשר לו לתקשר עם אנשים דרך טלפתיה.
רידוס ג'ונה – מכשף וחבר בגילדת פיירי טייל.
רידוס הוא צייר מתמחה ולרוב מצייר תקריות שמחות שקורות בגילדה.
משתמש בקסם שמאפשר לציורים שלו "לקום לחיים".
נאב לאסארו – מכשף וחבר בגילדת פיירי טייל.
לנאב יש מראה אינדיאני והוא לרוב מעביר את הזמן לו מול הלוח משימות של הגילדה ולבסוף הוא בכלל לא לוקח משימה.
משתמש בקסם שמאפשר לו לאכסן נשמות של חיות בגופו ולהשתמש בהם בקרב.
ויג'יטיר אקור – מכשף וחבר בגילדת פיירי טייל.
ויג'יטיר אוהב מאוד לרקוד ומכאן בא בקסם שבו הוא משתמש שמאפשר להגדיל את הכוח והמהירות שלו ושל בני הברית שלו ברדיוס של 10 מטרים ממנו.
בנוסף הקסם מאפשר לו להקטין את הכוח והמהירות של האויבים שלו ברדיוס של 10 מטרים ממנו.
לאקי אוליאטה – מכשפת וחברה בגילדת פיירי טייל.
לאקי היא מלצרית בגילדה והחברה הכי טובה של קינאנה.
משתמשת בקסם יצירת עץ שמאפשר לה ליצור דברים מעץ ולהילחם איתם.
לרוב היא עוזרת בבניית הגילדה.
קינאנה "קיובליוס" – מכשפת וחברה בגילדת פיירי טייל.
קינאנה היא מצלרית בגילדה והחברה הכי טובה של לאקי.
בצעירותה היא נהפכה לנחש על ידי מכשף לא ידוע ונמצאה על ידי אריק.
אריק הפך אותה לשותפה שלו מבלי שידע שהיא בת אדם ונתן לה את השם קיובליוס.
בשילוב עם הקסם קוטלי דרקונים מסוג רעל שלו, היא למדה להשתמש בקסם יריקת רעל.
אחרי שאורישיון סייס הובסו, מאקרוב ביטל את הקסם שהוטל עליה ובכך היא חזרה לבת אדם (הקסם שבה היא יכלה להשתמש נעלם בעקבות כך) והצטרפה לפיירי טייל.
כל הזיכרון שלה נשכח מהתקופה שהיא הייתה נחש אבל חוזרים לה מעט מהזכרונות לאט לאט והיא אפילו שומעת קולות בראש (אריק).
במהלך הסדרה היא פוגשת את אריק ולבסוף הם נהיו בזוגיות.
היא למדה קסם חדש שמאפשר לה לייצר גז רעיל.
מייביס ורמיליון – אחת מתוך חמשת המייסדים של פיירי טייל, והמאסטרית הראשונה של הגילדה פיירי טייל.
מייביס היא נערה בעלת אישיות ילדותית מאוד ועם זאת היא פיקחית וחכמה ביותר.
מייביס ידועה ביכולותיה האסטרטגיות וכך גם בקסמיה החזקים אשר בין היתר הצליחו להציל את האי טנרו מהשמדה.
קברה נמצא על האי טנרו, אבל עם זאת מופיעה כ"רוח" (התגשמות של קסם האשליה שלה) באופן חוזר ומדברת עם שאר חברי הגילדה.
בפרק מיוחד התגלה שהיא קוללה באותו קסם מוות כמו זרף (Ankhseram) שלימד אותה ואת שאר המייסדים את הקסם שלהם, וכתוצאה מהקללה הרגה את אמו של מאקרוב אחרי שנגעה בה.
היא מתה לאחר שנישקה את זרף והקסם שלו הרג אותה.
גופה נשמר בתוך גוש לאקרימה ענק כשפרהיטו ניסה להחזירה לחיים, והוא הנשק הגדול ביותר של הגילדה שזרף מנסה להשיג.
היא עדיין בחיים בלאקרימה תודות לקללה שלה ולנסיונותיו של פרהיטו.
חזרה לגופה המוחשי בארק אלוורז, משתמשת בקסם ה"אשליה" וגם בקסם "לב הפיה".
שנחשב לקסם הכי חזק בכל עולם הקסם, נאמר עליו שכוחו חזק יותר משל אטריון (הנשק האולטימטיבי של המועצה שיכול למחוק מדינה שלמה) שהוא מקור כוח אין סופי שמאפשר להשתמש בו שוב ושוב בלי סוף.
אך מייביס מסרבת להשתמש בו, מכיוון שהוא קסם אסור שיכול להביא להשמדת העולם.
נרצחה על ידי זרף שלקח ממנה את "לב הפיה".
נעלמה יחד עם זרף לאחר שזרף הובס.
פרהיטו "האדס" – אחד מתוך חמשת המייסדים של פיירי טייל והמאסטר השני של הגלידה על פי הצוואה של מאיוויס.
בעבר היה חלק מגילדת ציידי האוצרות סילף לאבירינט' ביחד עם וורוד ויורי אבל לאחר שהקימו את פיירי טייל עזבו את הגילדה.
למד את קסמיו דרך המכשף האפל זרף עם שאר מייסדי הגילדה.
כאשר שמאיוויס איבדה את חייה פרהיטו עשה הכול כדי להחיות אותה, והצליח.
היא הוחייתה בתור "לב הפיה".
עם הזמן נשאב לתוך האפלה, ופרש מתפקידו בתוך מאסטר הגילדה ונהפך למאסטר הגילדה האפלה "גרימור הארט" לאחר ששינה את שמו להאדס.
במהלך ארק האי טרנו, גרימור הארט פלשו לאי טנרו בזמן שפיירי טייל עשו שם את מבחני הקידום לדרגה S משום שהם רצו את זרף שהיה גם כן על האי.
לאחר שפיירי טייל הביסו את גרימור הארט והאדס ברח, זרף פלש לספינה האווירית שלהם והרג אותו.
האדס משתמש במגוון קסמים שונים.
וורוד סקן – אחד מחמשת מייסדי פיירי טייל, אחד מעשרת המכשפים הקדושים וחבר במועצה הנוכחית.
ככל שוורוד התבגר הוא נהיה דומה יותר לעץ בעקבות הקסם הירוק שלו המאפשר לו לייצר צמחים, פרחים ועצים.
בעבר היה חלק מגילדת ציידי האוצרות סילף לאבירינט' ביחד עם פרהיטו ויורי אבל לאחר שהקימו את פיירי טייל עזבו את הגילדה.
אחרי שמשחקי הכשפות הגדולים הסתיימו, וורוד קרא לצוות נאטסו ונתן להם את המשימה להציל את כפר השמש.
במהלך המלחמה נגד אימפריית אלוורז, וורוד ושאר חברי המועצה החדשים הובסו על ידי גוד סרנה.
יורי דראייר – אחד מחמשת מייסדי פיירי טייל.
אביו של מאקרוב, סבו של איוואן, וסבא רבא של לאקסוס.
לאחר שהוא, וורוד ופרהיטו פגשו את מייביס הם יצאו איתה להרפתקאות רבות.
במהלך ההרפתקאות הם פגשו את זרף ולמדו ממנו את קסמיהם.
יורי משתמש בקסם שמאפשר לו לשלוט בחשמל, דומה לקסם של נכדו.
באחת מההרפתקאות שלהם יורי נהפף לשלד של דרקון שהשתלט עליו וניסה להרוס את כל מגנוליה אבל מייביס עצרה אותו אבל היא קוללה בקללה של אנקסרם.
בעבר היה חלק מגילדת ציידי האוצרות סילף לאבירינט' ביחד עם פרהיטו ווורוד אבל לאחר שהקימו את פיירי טייל עזבו את הגילדה.
יורי התחתן עם ריטה ונולד להם תינוק שמייביס נתנה לו את השם מאקרוב.
אך כאשר מאקרוב נולד ריטה נהרגה על ידי הקללה של מייביס שהשתמשה בה לא במכוון.
לאחר 4 שנים הוא מת מסיבות לא ידועות בלי לדעת שמייביס אחראית למות אשתו.
איוואן דרייאר – היה מאסטר של הגילדה רייבן טייל עד שעצרו אותה בגין רמאות המשחקי הכשפות הגדולים.
נכדו של יורי, בנו של מאקרוב ואביו של לאקסוס.
כאשר לאקסוס היה ילד איוואן השתיל בתוכו לקרימת דרקון ללא רצון בנו ובכך לאקסוס השיג את הקסם קוטלי הדרקונים מסוג חשמל.
לאחר שגורש מפיירי טייל הוא הקים את הגילדה רייבן טייל, היריבה של פיירי טייל.
רייבן טייל השתתפו במשחקי הכשפות הגדולים, איוואן התחרה בה גם בתור בחור עם מסכה בשם "אלקסיי"(אחד מהחוקים הוא שאסור למאסטר להשתתף).
במהלך התחרות הוא נלחם נגד לאקסוס בעזרת קסם האשליה שלו אבל הוא הובס על ידיו ונעצר ביחד עם הגילדה שלו (חוץ מפלייר) בגלל שהם רימו התחרות.
מיסטוגאן – חבר לשעבר בגילדת פיירי טייל, והתחרה על המקום השני יחד עם לאקסוס.
בנו של פאוסט, מלך אדולס מה שאומר שבמקור הוא הנסיך של מימד אדולס.
מיסטוגאן הוא הכפיל מאדולס של ג'לאל זה למה לאחר שחזר לאדולס ג'לאל התחזה אליו במשחקי הכשף הגדולים כדי לחקור את הקסם המוזר באזור.
בילדותו נהיה חבר מאוד טוב של לילי ופיתח שנאה לאביו.
הוא ברח מהממלכה ועבר למימד הארץ ושינה את שמו מג'לאל למיסטוגאן כדי שלא יהיו אי הבנות.
ואז הוא פגש את וונדי הקטנה והם טיילו ביחד למשך חודש עד שהוא היה צריך להמשיך במשימתו, לסגור את השערים שאביו פותח מאדולס למימד הארץ כדי לגנוב כח קסם.
מיסטוגאן השאיר את וונדי אצל רובול.
מיסטוגאן הצטרף לפיירי טייל כמכשף אנונימי והסתיר את כל גופו חוץ מעיניו כדי שלא יחשבו שהוא ג'לאל.
לאחר כמה שנים פיירי טייל הביסו את אביו משליטת אדולס והוא הפך למלך אדולס ועזב את פיירי טייל.
לאחר 9 שנים למיסטוגאן וארזה נייטווקר נולדה ילדה בשם איירין (גלגול נשמות של אמא של ארזה סקארלט).
משתמש בקסם שמאפשר לו להפוך את גופו לערפל, בקסם אשליות, בקסם הרדמה ובעוד מספר קסמים מגוונים.
אחד מקסמיו הוא לפתוח שער למימד המקביל, אדולס.
למיסטוגאן אין כוח קסם בגופו מאחר שנולד באדולס, אך עדיין הצליח להפוך למכשף ברמת אס בעזרת הציוד שאותו הוא נושא.
יאג'ימה – חבר לשעבר בפיירי טייל וחבר לשעבר במועצה ומקים מסעדת 8-איילנד והשף הראשי שם.
בפיירי טייל הוא היה חלק מצוות מאקרוב, ולכן הוא חבר קרוב מאוד של מאקרוב ובכללי של חברי פיירי טייל.
לאחר ההשמדה הראשונה של המועצה הוא התפטר והקים מסעדה בנמל.
במשחקי הכשפות הגדולים הוא היה הקריין ביחד עם צ'אפאטי לולה, הקריין הראשי.
בתחילת ארק טרטארוס מסעדתו נהרסה על ידי טמפסטר, חבר טרטארוס.
בוב – חבר לשעבר בפיירי טייל, מייסד והמאסטר של בלו פגסוס.
בפיירי טייל הוא היה חלק מצוות מאקרוב, ולכן הוא חבר קרוב מאוד של מאקרוב.
בוב הוא טראנסקסואל שמנמן וקירח בעל אישיות חברותית, בעיקר ליד גברים צעירים אך גם בעל צד רציני.
בוב שולט בקסם המאפשר לו לעבור דרך עצמים מוצקים ובנוסף יש לבוב כנפיים קטנות על גבו שמאפשרות לו לעוף.
רוב – חבר לשעבר בפיירי טייל עד שהוא נחטף ונשלח למגדל גן העדן שם הוא היה עבד.
בזמנו כעבד הוא פגש את ארזה ולימד אותו כשפות.
בזמן מהפכת העבדים במגדל גן העדן הוא הקריב את חייו כדי שארזה תוכל לברוח.
גולדמיין – חבר לשעבר בפיירי טייל, מייסד והמאסטר של קוואטרו קרברוס.
טוקה – חולקת גוף עם המכשפה הלבנה שלקחה למרקופוביה את השליטה על כוחו.
אוהבת ומעריצה את "נאטסו"(התבלבלה בין השמות של נאטסו והאפי) באופן דומה שג'וויה מעריצה את גריי.
הגילדה בלו פגסוס ידועה בכך שחבריה הם נשים יפות וגברים נשיים.
יחד עם גילדת לאמיה סקייל בלו פגסוס עזרה לפיירי טייל להביס את הגילדה האפלה אורישיון סייס.
המאסטר של בלו פגסוס הוא בוב, מכשף לשעבר בפיירי טייל וחבר של מאקרוב.
בגילדת בלו פגסוס נמצא המכשף איצ'יה אשר בעל עבר משותף עם ארזה.
בוב – ראו פסקה "חברים לשעבר".
איצ'יה ונדליי קוטובוקי – אחד המכשפים החזקים ביותר בגילדת הבלו פגסוס.
הוא בעל מראה מבוגר למרות גילו הצעיר יחסית.
איצ'יה הוא מנהיג צוות ה"טרימנס" (The Trimens) המזוהים בעיקר בהרגלם המגונה לפלרטט עם נשים שהם פוגשים.
הקסם בו שולט איצ'יה הוא קסם בשמים, בו הוא מטיל קסמים בעזרת בקבוקי בושם.
איצ'יה וקבוצתו היו בין אלו שסייעו להביס את גילדת אורישיון סייס.
ידוע בהרגלו המשעשע להגיד מןןןןן (בחיי).
היביקי לייטס "הלילה המאה" – מכשף בצוות הטרימנס.
היביקי שולט בקסם הארכיון וביכולתו לשלוט בנתונים שונים ובים היתר גם להשתיל מידע במוחם של אנשים אחרים, בדומה למחשב.
איב טירם "הלילה הקדוש" – מכשף בצוות הטרימנס.
בעברו איב התאמן להפוך לאחד האבירים בצבא מועצת הקסם, אך לאחר שלא התקבל החליט להצטרף לגילדת הבלו פגסוס.
הקסם בו שולט איב הוא קסם שלג.
רן אקאטסוקי "הלילה השקט" – מכשף בצוות הטרימנס.
רן סייע להביס את הגילדה האפלה אורישיון סייס.
במהלך שבע השנים בהן נעלמו חלק ממכשפי גילדת פיירי טייל רן פיתח יחסים רומנטיים עם המכשפה שרי בלנדי מגילדת לאמיה סקייל, ולבסוף השניים התארסו.
הקסם בו שולט רן הוא קסם של אלמנט האוויר.
ניצ'יה – אציל צהוב והגרסה המקבילה מאדולס של איצ'יה שגם נקשר איתו אחרי שהאצילים הגיעו למימד ארץ.
כמו איצ'יה גם הוא נמשך לבשמים ולריחות ונמשך כמו גרסתו המקבילה במיוחד לריח של ארזה.
האציל הראשון שנראה בסדרה שנקשר לבן אדם שאינו קוטל דרקונים.
השתתף במשחקי הכשף של שנת 791X שבתחילה הוא היה לבוש בתחפושת של ארנב כחול ורק במהלך הקרבות הכפולים הוא חשף את זהותו.
כמו כל אציל יש לו את היכולת להצמיח זוג כנפיים מגבו.
ג'ני רילייט – חברה ומכשפת בגילדה בלו פגסוס.
ג'ני זכתה בפרס "מיס פיורה" לשנת X791, זאת אומרת שהיא נחשבת כהאישה הכי יפה לאותה שנה.
היא דוגמנית בגדי ים, ובעבר דגמנה ביחד עם מירה.
היא הייתה קריינית אורח ביום הראשון של משחקי הכשפות הגדולים.
ג'ני בזוגיות עם היביקי, חברה לגילדה.
במשחקי הכשפות הגדולים ג'ני התחרתה נגד מירה בתחרות חושפנות לפני שהיה הקרב האמיתי שבו ג'ני הובסה.
ג'ני משתמשת בקסם ההשתלטות (כמו האחים שטראוס) שמאפשר לה להשתריין בחליפות מכניות.
(לשעבר) קארן ליליקה – חברה בגילדת הבלו פגסוס עד מותה.
קארן הייתה מכשפת שמימית, ונהגה להתעלל ולנצל את רוחותיה בטענה שהן רק כלים.
לאו, שהיה אחד מרוחותיה, יחד עם רוח בשם אריאס, פנה בדרישה אליה שתשחררם מהחוזה, אחרת לא יחזור לעולם הרוחות והיא תיחלש ולא תוכל להילחם.
קארן המשיכה לסרב, ועקב כוחה הדל לא הצליחה לזמן שתי רוחות בו זמנית ונהרגה על ידי אנג'ל.
כאשר אנג'ל הרגה אותה היא לקחה את מפתחותיה, אך כאשר אנג'ל נכלאה החוזה שהיה לה עם הרוחות השמימיות הסתיים, מה שגרם לכך שמפתחותיה הגיעו לידה של לוסי.
(לשעבר) לאקסוס דראייר – ראו פסקה "חברי גילדת פיירי טייל".
(לשעבר) פריד ג'אסטין – ראו פסקה "חברי גילדת פיירי טייל".
(לשעבר) ביקסלוו – ראו פסקה "חברי גילדת פיירי טייל".
(לשעבר) אוורגרין – ראו פסקה "חברי גילדת פיירי טייל".
לא ידוע הרבה על גילדה זאת מלבד העובדה שהיא סייעה לפיירי טייל להביס את הגילדה האפלה אורישיון סייס.
המאסטרית של לאמיה סקייל היא אובה באבאסמה אשר נוהגת לצעוק על חברי הגילדה ולאחר שהם פישלו במשימות.
בגילדת לאמיה סקייל נמצאים המכשפים ג'ורה ניקיס מעשרת המכשפים הקדושים (מדורג במקום ה-5) וליון וסטיה שהיה התלמיד השני של אול יחד עם גריי.
אובה באבאסאמה – מאסטרית גילדת לאמיה סקייל.
בעלת אישיות חזקה ונמרצת אשר זלזלה בעצמה ובחברי הגילדה שלה לאחר שהפסידו במשחקי הקסם.
אובה משתמשת בקסם סיבוב הגורם לכל דבר להתחיל להסתובב, וכך היא מענישה את עצמה ואת חברי הגילדה.
ליון ואסטיה – יריבו של גריי פולבאסטר.
בילדותו, היה לאון תלמידה של אול אשר מעליה הוא שאף להתעלות ובמותה האשים את גריי.
לאחר שאול הקריבה את חייה על מנת לעצור את השד דליאורה, מטרתו להתעלות על מורתו אבדה ועל מנת לפצות על כך החל בניסיון להחיות את דילאורה וכך להביס את זה שמורתו נכשלה בהבסתו.
לאחר מכן לאון החליט להצטרף לגילדת לאמיה סקייל ואף סייע להביס את גילדת אורישיון סייס.
לאון שולט בקסם יצירת קרח, אשר בא לידי ביטוי ביצירת חיות עשויות קרח.
שריה בלנדי – בת דודתה של שרי.
השתתפה במשחקי הכשפות הגדולים של שנת 791, ושם הכירה את וונדי במהלך הקרב שלהן וכך הן נעשו חברות.
במהלך המלחמה נגד אלוורז היא ווונדי נלחמו יחד נגד דימריה, אך כשכמעט הפסידו אולטיר הגיעה וחשפה בפניהן אפשרות שאחת מהן תקבל את כוח העתיד, הכוח שיכול להיות לה בעתיד – המקור השלישי של הקסם, אך המחיר של זה הוא שמי שתשתמש בזה לא תוכל יותר להשתמש בקסם.
בהתחלה שתיהן עובדות על וונדי שהיא קיבלה את זה, אבל מי שבאמת קיבלה את הכוח הזה היא שליה, וכך כוח קטילת האלים שלה התעצם, והיא הצליחה לקטול את האלה קרונוס, במחיר הקסם שלה.
יוקה סוזוקי – מכשף בגילדה לאמיה סקייל ובעבר שיתף פעולה עם ליון בהחייאת דליאורה והריגתו שנית עד שהובסו על ידי פיירי טייל.
הוריו היו קורבנות לדליאורה ולכן רצה לשתף פעולה עם ליון.
הובס על ידי נאטסו באי גאלונה.
ייצג את הגילדה שלו במשחקי בכשפות הגדולים.
יוקה משתמש בקסם שמאפשר לו לבטל קסם של אנשים שבאים במגע עם החומר האנטי קסמי שלו.
חולשתו היא כוח פיזי של אויביו.
טובי הורהורטה – מכשף בגילדה לאמיה סקייל ובעבר שיתף פעולה עם ליון בהחייאת דליאורה והריגתו שנית עד שהובסו על ידי פיירי טייל.
משפחתו היו קורבנות לדליאורה ולכן רצה לשתף פעולה עם ליון.
לטובי יש פנים של חיה לא מוגדרת, הוא מרבה להביע רגשות והוא מאוד טיפש.
הובס על ידי עצמו באי גאלונה.
טובי משתמש בקסם המאפשר לו לגדל ציפורניים ארוכות וארסיות שכל מי שבא איתן במגע משתתק.
(לשעבר) ג'ורה ניקיס – המכשף החזק ביותר בגילדת לאמיה סקייל והמכשף החמישי מבין עשרת המכשפים הקדושים (מכיוון שארבעת החזקים ביותר הם לא אנושיים, הוא נחשב למכשף האנושי החזק בעולם).
ג'ורה סייע בהבסת הגילדה האפלה אורישיון סייס.
הקסם בו שולט ג'ורה הוא קסם של אלמנט האדמה.
(לשעבר) שרי בלנדי – בת דודתה של שריה ואשתו של רן.
בעבר הייתה מכשפת בגילדה לאמיה סקייל עד שעזבה כדי להיות עם בעלה.
כחלק מלאמיה סקייל היא שיתפה פעולה עם ליון בהחייאת דליאורה והריגתו שנית עד שהובסו על ידי פיירי טייל.
משפחתה היו קורבנות לדליאורה ולכן רצה לשתף פעולה עם ליון.
בתחילת הסדרה הייתה מאוהבת בליון עד שפגשה את רן מבלו פגסוס.
השתתפה בקרב נגד אורישיון סייס.
לאחר משחקי הכשפות הגדולים עזבה את הגילדה שלה.
שרי משתמשת בקסם שמאפשר לה לשלוט בכל מה שהיא רוצה ולהפוך אותם לבובות לשליטתה, הקסם הזה לא פועל על בני אדם.
(לשעבר) וונדי מארבל – ראו פסקה "חברי גילדת פיירי טייל".
(לשעבר) שארל – ראו פסקה "חברי גילדת פיירי טייל".
היא אחת הגילדות החזקות בפיורה.
הגילדה מכילה רק בנות וביניהן קגאורה המשתמשת בחרב, היא נשבעה שהיא תוציא את החרב רק כדי להרוג את ג'לאל אך בקרב נגד ארזה הוציאה אותה כי גילתה שארזה לא שונאת את ג'לאל והתגלתה כאחותו של סיימון שג'לאל הרג.
גם מיליאנה נמצאת בגילדה זו (מיליאנה שהייתה חברה טובה של ארזה במגדל גן עדן.)
קאגורה "הסרט הלבן" – החזקה ביותר בקבוצה של מרמייד היל במשחקי הכשפות הגדולים, היא נלחמת עם החרב "נקמה" שלא הוציאה מעולם מנדנה, מכיוון שהיא הקדישה אותה לנקמה באויב הנצחי שלה, ג'לאל.
היא אחותו הקטנה של סיימון (אסיר לשעבר במגדל גן העדן שנהרג כשהגן על ארזה מג'לאל) ומחפשת נקמה על מותו.
מגלה בקרב נגד ארזה בסוף המשחקים שהן גדלו באותו כפר שהותקף על ידי הכת ששלטה במגדל והיא ניצלה משבי מאחר שהוחבאה על ידי ארזה שנתפסה במקומה.
עדיין מתלבטת לגבי הנקמה בג'לאל אבל מצילה אותו ממוות בקרב נגד אימפריית אלווארז.
מיליאנה "ילדת החתול" – אסירה לשעבר במגדל גן העדן, היא הייתה חברה קרובה של ארזה.
הצטרפה לגילדה אחרי ארק מגדל גן העדן והשתתפה במשחקי הקסם הגדולים.
שנאה את ג'לאל על ששיעבד את הילדים במגדל אך סלחה לו כשגילתה שהיה תחת שליטה מוחית.
הקסם שלה מאפשר לה לייצר חבלים ארוכים ששואבים את הקסם של מי שכבול בהם.
אובססיבית לחתולים (למשל האפי, שארל, לילי, פרוש ולקטור) ומעריצה את ארזה וקאגורה.
הגילדה החזקה ביותר לשעבר בפיורה.
במהלך שבע השנים בהם נעלמו חלק מהמכשפים של פיירי טייל, סייברטות' הפכה לגילדה החזקה ביותר בממלכת פיורה.
לאחר משחקי הקסם סייברטות' איבדה את מעמדה כגילדה החזקה ביותר לטובת גילדת פיירי טייל.
בגילדת סייברטות' נמצאים שני המכשפים סטינג אוקליף ורוג צ'ייני, שהם קוטלי דרקונים מהדור השלישי, כאשר סטינג הוא קוטל הדרקונים הלבנים ורוג הוא קוטל דרקוני הצל.
המאסטר של סייברטות' הוא ג'יאמה אך לאחר משחקי הקסם הוא עזב את הגילדה וסטינג הפך למאסטר החדש.כל חברי הגילדה מלבד המאסטר הקודם לקחו חלק במלחמה נגד אימפריית אלוורז, זרף ואקנולוגיה.
סטינג יוקליף – קוטל דרקונים לבנים, גודל על ידי הדרקון וויסלוגיה, הדרקון שהה בגופו כדי למנוע את הפיכתו לדרקון, ויחד עם שאר קוטלי הדרקונים הגיעו לשנה 777 בתאריך 7/7/777, בשנת 791 הפסיד בתחרות הכשף, אך הגילדה שלהם יותר חברותית מבעבר, הביס את לארקייד במלחמה נגד אימפריית אלוורז.
לקטור – השותף החתול של סטינג, הוא בצבע ארגמן, המאסטר של הגילדה לכאורה רצח אותו, אבל הוא ניצל בעזרת הקסם של מינרווה, לאחר שסטינג הפסיד בתחרות האחרונה, הוא וסטינג התאחדו.
פרוש – השותף החתול של רוג, עורו הוא בצבע ירוק ולובש בגד ורוד המדמה צפרדע, ידוע במשפטו "פרו חושב כך גם כן".
אורגה נאנאגיר – חבר בגילדה, הקסם שלו הוא קוטל אלים עם אלמנט ברק, הובס על ידי ג'ורה במכה בתחרות הכשף.
רופוס לור – חבר בגילדה, הקסם שלו קשור לזיכרון, בשלב הסופי של תחרות הכשף גריי הביס אותו.
מינרווה אורלנד – בתו של ג'יאמה המאסטר הקודם של סייברטות' בעברה אביה היה נוקשה כלפיה והיה רוצה שתהפוך לחזקה והתנהגותו של אביה השפיעה אליה ונהפכה רעה כלפי כולם.
בכל דרך אפשרית רצתה להביס את ארזה כדי להיות חזקה.
לאחר משחקי הכשף עזבה את הגילדה סייברטות'.
בארק טרטארוס התגלה כי הייתה בטרטארוס וקבלה כוח חדש ותאוותה להילחם נגד ארזה גדלה.
בארק טרטארוס נחלמה נגד ארזה והפסידה עקב כך הפכה לטובת לב ואדיבה כלפי כולם עזרה לארזה לחפש את מרכז הבקרה שממנו תשעת השדים רצו להפעיל את פייס.
אחרי שהכול נגמר חזרה מינרווה לגילדה סיברטות' בקבלת פנים אדיבה.
יוקינו אגריה – מכשפת שמימית בגילדת סייברטות', אוחזת במפתחות מזל מאזניים ודגים.
במשחקי הקסם הושפלה וסולקה מהגילדה בידי ג'יאמה, אך מאוחר יותר חזרה לבקשתו של סטינג.
בילדותה, משפחתה הותקפה בידי חסידיו של זרף ואחותה סוראנו נתפסה.
סוראנו אגריה – המכשפה היחידה בגילדת אורישיון סייס, שמה האמיתי הוא סוראנו.
אנג'ל היא אחותה הגדולה של יוקינו מגילדת סייברטות' שהופרדה ממנה כאשר נחטפה למגדל גן העדן.
אנג'ל היא קוסמת רוחות שמיימיות, ובין הרוחות שהיו ברשותה בעבר נמצאים סקורפיו, אריאס וג'מיני שנמצאים בידי לוסי, אך במהלך שבע השנים שעברו, היא למדה קסם זימון מלאכים, אשר מחירו של כל זימון הוא חלק מהחיים שלה.
(לשעבר) ג'יאמה אורלנד – המאסטר הקודם של גילדת סייברטות'.
ג'יאמה הוא בעל אישיות עקשנית ומאמין שגילדת סייברטות' צריכה להיות ולהישאר הגילדה החזקה ביותר בכל מחיר אשר יידרש.
נראה כי לג'יאמה אין כל סימפתיה וחמלה לחלשים ואינו מהסס להשפילם ולגרשם.
לאחר רצף אירועים אשר נבע מהפסדם של סטינג ורוג במשחקי הכשף, נהרג לכאורה על ידי סטינג אשר לאחר מכן תופס את מיקומו כמאסטר הגילדה, אך למעשה הצטרף עם בתו מינרווה לגילדת טרטארוס.
ג'יאמה שולט בקסם שמאפשר לו לגרום לכל דבר להתפוצץ.
אחת הגילדות החוקיות בממלכת פיורה.
חברי הגילדה ידועים באישיותם המוזרה ובלבושם הכולל קולרים.
מאסטר גילדת קוואטרו קרברוס הוא גולדמיין אשר היה בעברו חבר בגילדת פיירי טייל.
בקוואטרו קברוס יש מכשף אחד בדרגה S ששמו באקוס.
במהלך משחקי הכשפות הוחשב כיריב חזק כאשר ארזה אמרה שיש בניהם שוויון כוחות, אך הובס נגד אלפמן.
גולדמיין – ראו פסקה "חברים לשעבר"
גילדה זו הייתה הגילדה החזקה ביותר בפיורה עד שגילדת פיירי טייל צברה כוח, וכך שניהם הפכו לשוות בכוחן ולאויבות אחת של השנייה.
מאסטר גילדת פנטום לורד ג'וס פורלה פתח במלחמת גילדות בעקבות נקמה בגילדת פיירי טייל.
בקרב זה הפסידה גילדת פנטום לורד ולכן היא פורקה על ידי מועצת הקסם.
בין המכשפים בגילדת פנטום לורד: ארבעת האלמנטים וגאג'יל.
ג'וס פורלה – המאסטר של הגילדה פנטום לורד.
לפני שפתח במלחמת הגילדות עם גילדת פיירי טייל, ג'וס היה אחד מהמכשפים הקדושים.
במהלך מלחמת הגילדות ניסה ג'וס לחטוף את לוסי בתמורה לכופר מאביה אך נכשל.
הקסם בו שולט ג'וס הוא קסם של אלמנט האפלה.
גאג'יל רדפוקס – ראו פסקה "חברי גילדת פיירי טייל".
ג'וויה לוקסר – ראו פסקה "חברי גילדת פיירי טייל".
אריה – מכשף לשעבר בגילדת פנטום לורד.
אריה היה חלק מקבוצת ארבעת האלמנטים אשר כללה גם את ג'וויה לוקסר.
אריה נלחם יחד עם קבוצתו במלחמת הגילדות נגד גילדת פיירי טייל אך הובס על ידי ארזה.
הקסם בו שולט אריה הוא קסם של אלמנט האוויר.
טוטומארו – מכשף לשעבר בגילדת פנטום לורד וחבר בקבוצת ארבעת האלמנטים.
טוטומארו נלחם במלחמת הגילדות נגד גילדת פיירי טייל אך הובס על ידי נאטסו.
הקסם בו שולט טוטומארו הוא קסם אש הקשת בו הוא יכול ליצור סוגי להבות שונים.
לאחר פירוקה של הגילדה, הפך טוטומארו למורה של קסמי אש.
סול – מכשף לשעבר בגילדת פנטום לורד וחבר בקבוצת ארבעת האלמנטים.
סול נלחם במלחמת הגילדות נגד גילדת פיירי טייל אך הובס על ידי אלפמן שטראוס.
הקסם בו שולט סול הוא קסם אדמה וקסם חול.
ג'ופרי – המאסטר לשעבר של גילדה בלו סקאל, ששלטה במגנוליה בשנת 685. הגילדה שלו והוא הובסו לחלוטין על ידי מייוויס וחבריה.
הגילדה ממנה הגיעה וונדי מארבל.
לבסוף מתברר כי הגילדה לא אמיתית וכל חבריה, מלבד וונדי וצ'רלה, היו רוחות.
רובול – המאסטר של הגילדה המזויפת מקלט החתול.
רובול הוא החבר האחרון בשבט הנירוויט שיצרו את הקסם נירוונה.
כאשר המקביל של ג'לאל מאדולס (מיסטוגאן) הביא את וונדי לרובול על מנת שיטפל בה, רובול השתמש בקסם האשליה שלו על מנת ליצור את גילדת מקלט החתול.
וונדי מארבל – ראו פסקה "חברי גילדת פיירי טייל".
שארל – ראו פסקה "חברי גילדת פיירי טייל".
גילדה שהייתה קיימת באי טנרו בשנת X679. בגילדה זו הייתה חברה מייביס ורמיליון המייסדת של גילדת פיירי טייל והמאסטרית הראשונה שלה.
הגילדה נהרסה לאחר קרב גילדות נגד בלו סקאל.
זיסלף – המאסטר של הגילדה רד ליזארד ואבא של זרה.
זיסלף לקח את מייביס הילדה הקטנה כשפחה של הגילדה בגלל שההורים המתים שלה היו חייבים לו חוב.
הוא לא נתן למייביס לעשות כלום חוץ מלנקות את הגילדה, לעשות כביסה ולעשות קניות.
הוא גרם לבתו זרה להתנהג בחוצפה למייביס.
הוא נהרג בקרב נגד הגילדה היריבה בלו סקאל.
הגילדה הראשונה בעולם שנוצרה על ידי אלפסריה.
אלפסריה "דרקון החוק" – מאסטר הגילדה הראשונה ויוצר הגילדות.
קוטל דרקונים מהדור הראשון ויכול לשנות את צורתו לדרקון בדומה לאקנולוגיה.
הלקוח של משימת 100 השנים.
גילדה של טורפי דרקונים, שכל החברים בה הם אוכלי דרקונים ולכן הם קוטלי דרקונים מהדור החמישי.
מטרת הגילדה היא לקטול דרקונים לאכילה.
ככל הנראה ממוקמת ביבשת גילטנה.
אכל את דרקון החרב הקדושה ולכן יש לו את קסם קטילת הדרקונים שלו.
סמוראי שנלחם עם חרב, ביחד עם קירין האקו מיסאקי הם חלק מיחידת העלית של דיאבולוס שנקראת "אבירי דרקון האופל"
אכל את הדרקון הצהוב ולכן יש לו את קסם קטילת הדרקונים שלו.
נושא על גבו ארון קבורה.
אכל את דרקון הנמר הלבן ולכן יש לו את קסם קטילת הדרקונים שלו.
אכלה את דרקון התכלת ולכן יש לה את קסם קטילת הדרקונים שלו.
סקוליון ריידר – חבר בדיאבולוס.
אכל את דרקון האפר ולכן יש לו את קסם קטילת הדרקונים שלו.
מסוגל להפוך אנשים לאפר ובכך לשגר אותם ממקום למקום.
אכלה את דרקון הלהב ולכן יש לה את קסם קטילת הדרקונים שלו.
מסוגלת לחתוך כל דבר עם הקסם שלה, כולל רגשות.
אכל את דרקון השריון ולכן יש לו את קסם קטילת הדרקונים שלו.
השריון שלו עמיד בפני כל מתקפה.
(לשעבר) נבארו – חבר בדיאבולוס.
אכל את דרקון ההצמדות ולכן יש לו את קסם קטילת הדרקונים שלו.
(לשעבר) ג'ורג' רייזן – המאסטר הקודם של דיאבולוס.